Vážení občania obce Veľký Klíž! **MÁTE DOMA POUŽITÝ KUCHYNSKÝ OLEJ!**

Obecný úrad zabezpečil separovanie (oddelenie, zber) ďalšej nebezpečnej zložky z odpadov. Je to použitý kuchynský olej. V dobe, keď máme viac a viac prehlbovať vzťah k prírode a nezaťažovať ju, je triedenie tejto komodity tiež dôležité. Prečo zbierať použitý kuchynský olej? Prečítajte si na letáčiku, ktorý sa do Vašej domácnosti dostáva v týchto dňoch!

Ide o použité kuchynské oleje a tuky z vyprážania, fritovania, zahrňujúc všetky druhy rastlinných olejov (repkový, slnečnicový, sójový,...) a živočíšnych tukov (bravčová, kačacia, husacia masť,...) **POZOR! Nie syntetické ani motorové oleje!**

Ako na to?

* Po použití v kuchyni je treba olej nechať vychladnúť a následne precediť cez sitko (gázu,...), zliať do uzatvárateľnej (priehľadnej) plastovej fľaše a odniesť na zberné miesto – obecný úrad - v pondelok od 13,00 do 15,30 hod.!
* Olej nemôže obsahovať hrubé nečistoty a kúsky potravín!

Čo za to?

* Za každý celý liter použitého – precedeného kuchynského oleja dostanete OCOT v pomere 1:1 (starý olej/nový ocot).
* Za celých 6 litrov použitého – precedeného kuchynského oleja dostanete SLNEČNICOVÝ OLEJ v pomere 6:1 (6 litrov starý olej/1 liter nový olej)!

**MOTIVUJÚCE? ČO VY NA TO?**